டி.கல்லுப்பட்டி பகுதியில் கொண்டாடப்படும் திருவிழாக்களில் முக்கியமானது, ஏழூர் திருவிழா. 2 ஆண்டுகளுக்கு ஒருமுறை கொண்டாடப்படும் இந்த திருவிழாவில் டி.கல்லுப்பட்டி, தேவன்குறிச்சி, வன்னிவேலாம்பட்டி, அம்மாபட்டி, காடனேரி, கிளான்குளம், சத்திரபட்டி ஆகிய 7 கிராமங்களில் உள்ள அம்மன் கோவில்களில் ஒருசேர திருவிழா கொண்டாடப்படும். 600 ஆண்டுகளுக்கு மேலாக இந்த திருவிழா பாரம்பரிய முறைப்படி கொண்டாடப்பட்டு வருகிறது. சமூக ஒற்றுமையை வலுப்படுத்தும் வகையில் நடைபெறும் இத்திருவிழா கடந்த 3 நாட்களாக வெகு விமரிசையாக நடைபெற்றது.